經數: 一八二一

經名: 俱舍論記卷第二十六

頁數: 三九一

上	欄

知有漏無漏. 知無漏等. 此卽簡異類. 心

心所法簡色等. 以不能知色等境故一

簡二等. 謂但知一非二等故實簡於假.

以他心智不知假故自相. 簡共相. 以不

知共相故. 如識了別1名自相等. 無漏他

心智雖作共相. 別觀一法不觀多法. 故亦

名自相. 以此等法爲所緣境作道四行

故. 與無願三摩地相應. 不作餘行相. 空無

相三摩地不相應. 盡無生所不攝. 他心智

是見性. 此是息心非見性故. 苦集滅智如

前已簡. 爲盡無生亦通道諦故復重簡. 不

在見道. 以速疾故. 非容預故. 不在無間

道. 2以斷障故. 容預故. 餘修道中加行

解脫勝進3道中. 如其所應容可有故

盡無生智至不受後有者. 釋後兩句. 盡無生

智初起唯緣有頂苦集4作六行相. 若在後

5時通緣四諦. 十六6行中除空非我. 7各具

8餘十四行相. 所以不作空非我者. 由此

二智雖勝義攝. 而涉於世俗我生已盡等. 故

在觀內離空非我. 此卽前因涉於後果. 謂

由觀內盡無生力. 於出觀時後得智中9作

如是言. 我生已盡等. 故在觀內離空非我.

以空非我違於我故. 故婆沙二十九云. 我

10生已盡者. 是緣集四行相梵行已立者.

是緣道四行相所作已辨者. 是緣滅四行

相不受後有者. 是緣苦二行相. 謂苦非

常. 又婆沙一百二云. 如契經說. 諸阿羅漢.

如實自知我生已盡梵行已立所作已辨

不受後有. 此中我生已盡者. 然諸生名顯

中	欄

多種義. 謂或有生名顯入母胎. 或有生名

顯生母胎. 或有生名顯分位五蘊. 或有生

名顯不相應行蘊少分. 或有生名顯非想非

非想處四蘊(前四種生如婆沙彼釋不11能具引)或有生名顯非想

非非想處四蘊者. 如此中說我生已盡. 問

此盡何生. 過去耶. 未來耶. 現在耶. 若盡過

去生. 過去生已滅何10須盡. 若盡未來13生.

未來*生未至何所盡. 若盡現在生. 現在生

不住. 何須盡. 答應作是說. 盡三世生. 所

以者何. 此中生名旣顯非想非非想處四蘊.

諸瑜伽師總觀非想非非想處三世四蘊離

彼染故. 令生因果皆不得成. 廣如彼釋

梵行已立者. 謂無漏行已立. 問爲學梵行已

立14爲無學梵行已立耶. 答學梵行已立. 非

無學梵行. 所以者何. 無學梵行今始立故

所作已辨者. 一切煩惱皆已斷故. 一切所

作15已究竟故. 一切道路已遮塞故. 廣如彼

釋不受後有者. 尊者妙音作如是說. 諸

阿羅漢皆無後有故. 通說爲不受後有. 廣

如彼釋又云. 問我生已盡乃至不受後

有. 一一當言是何智耶. 有說此中我生已盡

是集智. 梵行已立是道智. 所作已辨是滅智.

不受後有是苦智. 廣如彼釋

爲有無漏至餘說有論故者. 此卽第16二明行

攝淨盡. 上句述正宗. 下句□異說論

曰至越此十六者. 釋上句. 正理七十三云. 豈

不有說17盡無生智必自了18知我生盡等. 此

不相違前已說故. 謂前已說無漏觀後. 世

俗智中作此行相. 非無漏智此行相轉. 由

下	欄

盡無生引起俗智. 推功於本言彼了知. 故

許此智離空非我又云. 若爾旣有無漏

他心智. 應越十六有無漏行相. 謂他心智

皆以一實自相爲境. 道等行相皆以聚集

共相爲境. 彼此旣殊. 知離十六決定別有

無漏行相. 非定許故所難不然. 謂我所宗.

非決定許共相行相但緣聚集. 許有受心

二念住故. 如觀一受體是非常. 此智生時

以共相行相. 觀一實自相爲境極成. 如是

寧不許無漏他心智. 以共相行相緣一實

自相. 謂知他心是眞道等. 卽緣一實是道

等相. 若謂應如受心念住總緣三世所有

受心. 爲非常等共相行相. 無漏他心智亦總

緣三世他無漏心等. 爲道等行相. 便違自

宗他心智起唯緣現在一實自相. 此亦不然.

加行異故. 此智加行爲欲知他現能緣心有

*貪等別. 修非常等念住加行爲19總厭背諸

有漏法. 由前加行勢力有殊. 至成滿時現

總20緣別. 是故無有21應相例過. 若謂非常

非受自體故. 應觀受爲非常時. 非緣一

實自相爲境. 寧可引此喩他心智. 則彼應

許受非非常. 不應於受起非常觀. 如受

與心其體各別. 必定無有觀受爲心. 雖卽

觀受以爲非常. 而無一物有多體過. 領納

非常體無別故. 如損益等非離領納所餘

行相. 餘法亦然(已上論文)外國師說至越於十

六者. 此下釋下句外國師卽是西方沙門. 此

□異說云何知然者. 迦濕彌羅問

由本論故至故釋非理者. 外國師答. 由本

經數: 一八二一

經名: 俱舍論記卷第二十六

頁數: 三九二

上	欄

論故. 卽是識身足論. 如本論說. 頗有無漏

不繫心能了別欲界繫法耶. 答曰能了別. 謂

非常等八種行相. 及有是處. 處是稱合道

理相容受義. 及有是事. 事謂事用. 此1十皆

名如理所引了別. 本論旣離八行相. 外別

說有是處有是事是不繫心. 故知離十六

行相. 外別有無漏心. 汝迦濕彌羅. 若謂彼

文不爲顯示不繫心了別欲界繫法時. 除

前所明八行相. 外別有有是處. 有是事行

相. 但爲顯示不繫之心作八行相. 緣欲界

繫法. 斯有是處. 斯有是事. 前八別說. 後二

總結. 無別體性. 此釋不然. 本論餘文無此

說故. 謂若本論依此意說. 應於本論餘處

文中. 亦說此言. 有是處. 有是事. 總結前

文. 然彼餘文但作是說. 頗有見斷心2能了

別欲界繫法耶. 答能了別. 謂我故. 我所故.

是有身見. 斷故. 常故. 是邊執見. 無因故. 無

作故. 損減故. 是邪見. 或無因故集下邪見. 無

作故道下邪見. 損減故苦滅下邪見. 或無因

故謗因邪見. 無作故謗果邪見. 損減故謗因

果邪見. 尊故勝故上故第一故是見取. 或

尊故苦下見取. 勝故集下見取. 上故滅下見

取. 第一故道下見取. 或尊故計勝預流. 勝故

計勝一來. 上故計勝不還. 第一故計勝應

果. 能淸淨故. 能解脫故能出離故是戒禁取.

3能淸淨欲界. 能解脫色界. 能出離無色界.

或能淸淨煩惱障. 能解脫業障. 能出離異

熟障. 惑故疑故猶豫故是疑又解惑是欲

界. 疑是色界. 猶豫是無色界. 又解惑佛. 疑

中	欄

法. 猶預僧. 及貪嗔4慢. 幷癡隨眠不如理

所引了別. 此等亦應說有是處有是事言.

見斷心後旣無5結言. 故迦濕彌羅前解非

理

十六行相至所行諸有法者. 此卽第三明實

體能所. 一問十六行相實事有幾. 二問何

謂行相. 三問能行. 四問所行頌中四句

如其次第答前四問論曰至名四實

一者. 此下釋第一句. 此□異說是不正義.

有餘師說. 十六行相. 名雖十六實事唯七.

謂緣苦諦四種行相. 治四倒故名實俱四.

緣餘三諦四種行相. 非治倒故名雖有四

實事唯一. 故婆沙七十九云. 問何故緣苦有

四行相. 名有四種實體亦四. 緣餘三諦而

不爾耶. 答緣苦諦行相是四顚倒近對治

故. 如四顚倒名體各四. 緣餘三諦所起行

相. 非四顚倒近對治故. 名雖有四實體唯

一如是說者至永超故出者. 此是正義.

如是說者. 實亦十六. 總有四番釋十六6相.

此卽初番. 苦諦有四相. 待衆緣生故非常.

遷流逼迫性故苦. 違我所見故空. 違我見

故非我. 集諦有四相. 猶如種子生芽道理

故因. 能等現果理故集. 令果相續理故生.

能成辨果理故緣. 喩肉可知. 滅諦有四相.

諸有漏蘊斷盡故滅. 貪瞋癡三火息故靜. 體

無衆患故妙. 解脫衆災橫故離. 道諦有四

相. 通衆聖7行義故道. 契合正理故如. 正

趣向涅槃故行. 能永超生死故出又

非究竟故至有故出者. 第二番釋. 非是究竟

下	欄

涅槃常故非常. 有漏行法如人荷重□故

苦. 五蘊內離士夫我故空. 體非自在故非

我. 牽引果義故因能出現果義故集. 滋産

果義故生. 能與果爲依義故緣. 滅性不相

續. 令諸三有相續斷故滅. 故婆沙云. 性8不

相續盡諸相續故名爲滅. 離生異滅三有

爲相故靜. 9涅槃善常. 四種善中勝義善故

妙. 至此10涅槃得極安穩故離. 治外道邪

道故道. 治不如理故如. 趣入涅槃宮故行.

棄捨一切三有故出問四諦各有四行

11相. 何故各一行標名解云婆沙七十九

云. 復次苦相不共. 唯有漏法是苦非餘故名

苦諦. 非常等三是餘共相. 謂非常相三諦皆

有. 空非我相遍一切法. 故此不名非常等

諦. 復次集相但於有漏法有. 招集生死非

無漏故. 因生緣相無漏亦有. 聖道亦名

12因生緣故. 集不共故立以諦名. 是故世尊

但名集諦. 復次滅名不共故立諦名. 滅名唯

顯究竟滅故. 靜名濫定. 妙離濫道. 故不

名爲靜妙離諦. 復次道名唯顯趣涅槃路

故立諦名. 如濫正理. 行通有漏. 出通13涅

槃. 故此不名如行出諦. 廣如彼說

如是古釋至非我者. 論主言. 如是古釋旣非

一目故隨所樂. 又14作後兩解. 此卽第三番

釋. 體生滅故非常. 有漏之法違聖心故苦.

於此蘊中無我故空如舍中無人. 卽蘊自

體非我故非我. 如言卽舍非人因集

生緣至與論爲異者. 論主述經部解. 集諦四

行相. 因集生緣. 如經所釋. 諸五取蘊以貪

經數: 一八二一

經名: 俱舍論記卷第二十六

頁數: 三九三

上	欄

欲爲根. 根能生長卽因義也. 以貪欲爲集.

集能集起果也. 以貪欲爲類. 類謂種類卽

衆緣1也. 以貪欲爲生. 生卽能生果也. 於

此四中唯說生聲. 應知在緣後說. 與論爲

異. 以論說生爲第三故. 因集生緣皆貪

欲爲體此四體相差別云何者. 問

由隨位別至如華[&FFFF]#於果者. 經部答. 由隨分

位差別不同. 四貪欲異. 一執現總我起總

自體欲. 謂諸有情於最初位. 執現五蘊總

計爲我. 起總自體貪欲. 二執當總我起總

後有欲. 謂諸有情次於後位. 執當來五蘊

總計爲我. 起總後有貪欲. 三執當別我起

別後有欲. 謂諸有情次於後位. 執當來五

蘊別計爲我. 起別後有貪欲. 或計四天王

天. 或計三十三天等名當別我. 四執續生

我起續生時欲. 謂諸有情次於後位. 執彼

當來中有五蘊. 爲續生我起續生時貪欲

又解執彼當來生有初位續生時我. 起續生

時貪欲又解中生二種俱名續生我. 於

當中生起續生時貪欲. 或執造業我起造

業時欲. 謂諸有情執此現在造當業我. 起

造業時貪欲以爲第四. 次別配釋云. 第一

執現總我起欲望於苦果是初因故. 說名

爲因. 猶如種子遠望於果. 卽是經中以欲

爲根第二執當總我起欲. 望於苦果漸

近等招集故. 說名爲集. 如芽莖等於果漸

近. 卽是經中以欲爲集第三執當別我

起欲. 望於苦果爲別緣故. 說名爲緣. 猶

如田等於所生果. 謂由田水糞等2力故.

中	欄

令所生3果味有甘等. 勢力差別. 4熟變不同

*德用別生. 除飢渴等名爲5德也. 卽是經

中以欲爲類第四執續生我起欲. 或執

造業我起欲. 望於苦果能近生故說名爲

生. 猶如華[&FFFF]#近生於果. 卽是經中以欲爲

生問何故現起貪欲6總非別. 當來卽於

總別起7愛解云現體已起. 卽於此體但

可總貪. 當體未生. 生不定故. 或於總相起

貪. 或於別生起貪又解執造業我起造

業時欲. 亦名於現別我起貪或如契

經云亦當反異有者. 又解四欲. 或如經說.

有二種五. 二種四愛行. 爲四種欲. 執現總

我有五種異. 一執總我現在決定有其自

性. 二執總我現如是有. 或是婆羅門. 或是

刹帝利等. 三執總我現變異有. 謂□孩童

子少年盛年老年變異不同. 四執總我於

三世中是現在世有. 五執總我於現在世

必滅歸無執當總我亦有五異. 准現應

釋執當別我卽有四種異. 一執別我於

三世中是當來世別有. 二執別我當來決定

別有自性. 三執別我當來如是別有. 如婆

羅門等. 四執別我當來變異別有. 如□孩

等. 於當總我五種中但闕當無. 餘四同

前. 唯□第四爲今第一. 次第不同. 別執堅

固故不言無. 總執稍寬容計無也不但

執當別我有四種異. 執續生我等亦有四

種異. 等者等取執造業我. 釋此四種准前

應知. 准此中文造業時我. 亦望當來說四

種異又解所言亦者. 不但造業時我. 於

下	欄

現在世有四種異. 續生時我. 於當來世亦

有四種異又解前一總亦. 顯續生造業四

數同前執當別我. 後四別亦復顯續生四數

同後造業時我. 但當現不同. 餘皆相似

流轉斷故至永離有故出者. 生死流轉法

斷故滅. 至此8涅槃衆苦息故靜. 如契經說.

芻當知. 諸有漏法皆悉是苦. 唯有涅槃

最爲寂靜. 涅槃最勝更無上故妙. 一證永

證不退轉故離. 猶如世間正道路故道. 如實

諦理轉故如. 定能趣向涅槃故行. 如契經

說. 此無漏道至淸淨9涅槃餘外道見必無

能至淸淨理也. 永離三有故出又爲

治常10樂至行11出行相者. 此卽第四番釋. 爲

治常見故修非常行相. 爲治樂見故修

苦行相. 爲治我所見故修空行相. 爲治我

見故修非我行相. 爲治外道無因見故修

因行相. 爲治梵王自在天等一因見故修

集行相. 多法聚集爲因生果. 爲治數論轉

變常因等見故修生行相. 彼宗體常前後轉

變能生諸法. 如金轉變成環玔等. 爲治以

知爲先能生因見故修緣行相. 遇緣卽起.

何須以知爲先言知先因者. 如自在天

將變境時. 先起欲知彼境. 起12欲知已然

後方變. 大自在天以知爲先. 故名知先因

也. 或數論自性名知先因. 欲變境時. 13要我

先思欲知境界. 起欲知已自性方變. 此之

自性以知爲先. 方能變境故名知先因

也爲治解脫是無見. 修滅行相. 謂諸外

道起大邪見撥無解脫. 爲14對治彼修滅

經數: 一八二一

經名: 俱舍論記卷第二十六

頁數: 三九四

上	欄

行相. 1生緣滅故明知有滅爲治解脫

是苦見故. 修靜行相. 謂諸外道作如是執.

我見世間. 無一眼者尙以爲苦. 肉復2涅

槃. 諸根3總滅. 而不苦哉. 爲治此見修靜

行相. 以*涅槃中. 苦皆寂靜爲治外道

執四靜慮及四無色等至樂是妙見故. 修妙

行相. 此有漏定非眞妙法. 唯有*涅槃是眞

妙法爲治解脫是數退墮非4永見故.

修離行相. 謂諸外道執無想天等5爲眞解

脫. 後時觀見數退墮落便作是執. 解脫6涅

槃是數退墮. 非永出離. 爲治彼見修離行

相. 以證*涅槃7必不退故爲治撥無聖

道邪見故. 修道行相. 以道行相緣實道故

爲治外道執苦行等邪道見故. 修如行

相. 契正理故名之爲如爲治計餘法

爲道是眞見故. 修行行相. 故正理云. 爲

治世間離染是眞道故. 修行行相爲治

退道數見故. 修出行相. 8故正理云. 爲治

嘗遭不永離染道所□惑. 於眞聖道亦不

敬故. 修出行相如是行相以慧爲體

者. 釋第二句. 此卽標宗若爾慧應至

不相應故者. 論主難. 若此行相唯慧爲體. 不

通餘心心所. 是卽慧應非有行相. 若兩慧

俱起. 可言彼此相有. 以慧與慧不相應

故. 不可說言慧有行相由此應言至

皆名行相者. 論主難9殺. 自爲一解. 由此應

言. 諸心心所取境之時. 有影像相類各別

故皆名行相或於境中10實類差別. 靑非

黃等取境類別皆名行相. 可得言有問

中	欄

如婆沙七十九一說行相通心心所. 一說行

相以一切法爲性. 評家行相以慧爲性. 論

主何故以不正義爲難解云論主意樂卽

立. 非以婆沙評家爲量慧及諸餘至

皆是所行者. 釋後兩句. 心心所法由有所

緣故皆是能行於境. 一切有法皆是所行境

界由此三門至唯是所行者. 對辨差別.

由此行相能行所行體有寬狹. 慧是簡擇

名爲行相. 能取境故名能行. 爲他緣故是

所行. 餘心心所能取境故是能行. 爲他緣

故是所行. 非簡擇故不名行相. 諸餘有法

爲他緣故名所行. 不能取境故非能行.

不能簡擇故非行相. 若據通名行相. 諸

心心所皆名行相. 此據簡擇唯11慧非餘

又解論主前雖難12殺13今還約宗明義

已辨十智至餘八通三界者. 此下第四諸門

分別智. 就中. 一明性地依身. 二明念住

攝智. 三明十智相緣. 四明十智緣境. 五明

人成就智. 六約位辨修智此卽第一明

性地依身. 結前生起已辨十智差別行相

差別或已辨十智家行相差別前解總

結. 後解別結. 初句明性. 次三句明依地. 後

一頌明依身論曰至唯是善者. 釋初

句. 可知依地別者至三無色者. 釋次

三句. 世俗智通依一切地. 他心智唯依14四

根本靜慮不依餘地. 故正理七十四云. 他

心智唯依四根本15靜慮. 不依近分靜16慮

中間. 此智所緣極微細故. 謂依彼地道力微

劣. 不能了達他相續中現在微細心心所

下	欄

法. 亦不依無色無此加行故. 又通性故. 餘

地非依. 五通所依止觀等故法智依此

四靜慮. 及未至中間六地. 故正理云. 法智通

以六地爲依. 謂未至中間四根本靜慮. 不

依餘近分. 彼唯有漏故. 亦不依無色. 此緣

欲界故餘七依此六地及下三無色. 故正理

云. 所餘七智九地爲依. 謂下三無色. 及前說

六地. 總說如是. 然有差別. 謂此所說七種

智中. 類智決定依九地起. 苦集滅道盡

無生智. 若法智攝六地爲依. 類智攝者通依

九地依身別者至通依三界身者. 釋後

一頌. 正理云. 謂他心智依欲色界俱可現

前. 不依無色彼17自無故. 不起下地他心

智者. 此智隨轉色彼無容起故法智但

依欲界身起非依上界. 以緣欲界四諦境

故. 生上二果不起法智緣欲四諦. 又婆沙

二十八云. 謂生上二界必不起法智. 以彼

厭下苦集諦故. 不欲重觀旣不觀下苦

集. 亦不觀下滅道. 以滅道智用苦集智

爲上首故(已上論文)問若不欲觀者. 如何生

色天眼耳等亦緣欲法解云事觀起易得

緣欲界. 理觀起難故不緣欲問身生色

界得起無漏他心智緣欲心不解云旣

18言法智不緣欲道. 明知不緣. 又正理云.

法智但依欲界身起非上二界. 入出此智

諸有漏心唯欲有故. 又法智隨轉色所依大

種. 唯欲界繫故. 又此能治起破戒19惑. 破戒

唯欲非上界故除前他心及與法智. 餘八

智現起通依三界身

經數: 一八二一

經名: 俱舍論記卷第二十六

頁數: 三九五

上	欄

已辨性地至皆通四者. 此卽第二明念住攝

智. 思之可知

如是十智至爲所1緣故者. 此卽第三明十智

相緣. 婆沙一百七云. 法智緣下. 類智緣上.

故不相緣. 如有二人同住一處. 一人觀地

一人觀空. 如是不相見面. 餘文可知

十智所緣至及善無爲者. 此下第四明十智

緣境. 就中. 一正明智緣境. 二別明俗總緣

此卽第一正明智緣境. 初三句答前問. 後

五句答後問. 心心所法名相應. 色不相應

名不相應. 餘文可知

頗有一念智緣一切法2不者. 此下第二明

俗總緣. 此卽問也不爾者. 答豈不

非我至皆非我耶者. 難此亦不能緣一

切法者. 通不緣何法至此體是何者.

徵頌曰至唯聞思所成者. 上三句答初

問. 後句答第二問論曰至應頓離染

者. 以世俗智觀一切法. 爲非我時猶除

自品. 自品卽是自體等法. 自體謂俗智自

體. 相應謂俗智相應心心所法. 俱有謂俗

智同時謂四相. 故雜心雜品云. 亦不緣共

有. 同一果故. 或可. 此論言俱有法亦攝

於得. 以得亦是極相□近故. 雜心論說同

一果者. 不相應中且據親說. 或論意各別

問何故婆沙非我觀中云. 問何等名俱有諸

法. 答此隨轉色. 及此隨轉不相應行准婆

沙亦通色. 何故但言四相解云此論俗

智散位聞思故不言色. 婆沙俗智亦通修

慧故兼言色. 論意不同無勞會釋. 又婆沙

中	欄

第九云. 不知自性者. 卽止大衆部執. 不

知相應諸法者. 卽止法密部執. 不知俱有

諸法者. 卽止化地部執. 言智能知. 卽止犢

子部執(已上論文)境是所緣3境. 有境是能緣智.

以境有境別故不緣自體. 若緣自體應

無差別. 同一所緣故不緣相應法. 譬如衆

人同觀初月不相見面. 極相□近4故不

緣俱有法. 如眼不見近眼根色. 故刹那

三法非此智所緣. 此智唯是欲色界攝. 聞

思所成非修所成5以修所6成地別緣故不

能總緣. 若異此者. 修能頓緣應頓離染. 正

理七十四破云. 此不應理. 言修所成7唯地

別8緣. 非極成故. 謂我宗9許靜慮地攝修

所成慧. 有能總緣隨所依身自10上境故. 厭

下欣11上方能離染. 此旣總緣唯欣行相. 故

於離染無有功能. 故彼所言皆爲非理

若作俱舍師救言. 修所成慧有能總緣亦

非極成. 我宗不許修總緣故. 此乃宗別無

勞會釋. 若依說一切有宗. 非我觀亦通修

慧. 故正理七十四云. 此智唯是12欲色界攝.

無色13界中雖有此類. 而緣法少. 非此所

明. 此通聞思修所成慧. 皆能除自品緣

一切法故. 又婆沙第十解無我觀中云. 聞

思修所成者通三種. 又云. 地者此行相在

十地. 謂欲界未至靜慮中間及根本四靜

慮. 此則總說. 若別說者. 聞所成慧唯在五

地. 謂欲界四靜慮. 思所成慧唯在欲界. 修

所成慧唯在六地. 謂前說七地中除欲界. 又

准婆沙依地門. 聞慧不通未至中間問

下	欄

若依婆沙下文解三慧中. 一14云. 聞慧唯在

五地. 謂欲界四靜慮. 有說在六地. 謂前五

及靜慮中間. 有說在七地. 謂前六及未至.

然無評家. 何者爲正解云婆沙前文旣無

異說. 依五地15爲正又解若據非我觀等.

殊勝聞慧唯在五地. 若據常徒起者. 亦通

未至中間. 若作此解. 俱容爲正問身生

下地起上聞慧不解云不起. 如婆沙第

十云. 加行得離染得生得者. 可言通三種.

此則總說. 若別說者. 欲界聞思所成非我行

相唯加行得. 色界聞所成非我行相. 16可言

加行得. 可言生得. 云何可言加行得. 謂若

此間於自共相. 善修習者生彼便得. 若不

爾者生彼不得. 云何可言生得. 謂雖17此

間善修習已. 若未生彼終不能得. 生彼方

得. 彼聞所成非我行相. 必依此間所修加行.

生彼得故. 色界修所成非我行相. 是加行得

及離染得. 亦可言生得婆沙旣解色界

聞慧非我行相. 若加行得者生彼便得. 若生

得者亦言生方得. 明知身在下地不得起

上聞慧. 若先已得. 如何論18言生彼便得. 古

德皆言. 身在欲界修習色界聞慧非我觀.

生19彼卽得者. 不然. 若言先得. 何須復言

生彼卽得. 又婆沙云. 問云何起非我行相

耶. 答若生欲界起20欲色界非我行相. 俱能

緣一切法. 若生初靜慮起初靜慮非我行

相. 不定者亦能緣一切法. 21定者唯緣從初

靜慮乃至有頂. 22起上三靜慮非我行相. 亦

唯能緣23從初靜慮乃至有頂. 若生第二靜

經數: 一八二一

經名: 俱舍論記卷第二十六

頁數: 三九六

上	欄

慮起第二靜慮非我行相. 不定者能緣一切

法. 定者唯緣*從第二靜慮乃至有頂. 起第

三第四靜慮非我行相. 亦唯能緣*從第二

靜慮乃至有頂. 若生第三第四靜慮. 如理

應說. 婆沙旣言. 身生此地起1此地非我

觀分定不定. 若起上2地非我觀. 唯約定

心緣自上地不言不定. 以3此故知. 身生

下地不起上地聞慧非我觀. 聞慧非我旣不

得起. 所餘聞慧4唯皆不起

已辨所緣至定成九成十者. 此卽第五約人

成智. 總約四位以辨論曰至謂增無

生者. 諸異生位及聖見道第一刹那定成俗

智. 第二刹那定成三智. 加法智及與苦智.

以重知故. 第四刹那又增類智. 第六刹那

又增集智. 第十刹那又增滅智. 第十四刹那

又增道智. 於見道中諸未增5位. 成6數多

少. 如前位說. 故至修位中由未增故亦定

成七智. 如是異生及十六心位. 若已離欲各

增他心. 於離染*位唯除異生生無色者.

不成他心. 餘皆成就. 故正理云. 然異生位.

及見道中. 唯可成就俗他心智道7類智時

具成二種. 爾時初得不還果故. 兼得無漏

以成果體. 餘修位中皆具成二. 生無色者

便捨世俗(已上論文)時解脫者定成九8智者. 又

加盡智. 不時解脫定成十智. 又增無生

於何位中頓修幾智者. 此下第六約位辨修

智. 就中. 一約見道辨修. 二約修道辨修.

三約無學辨修. 四約餘位辨修. 五約依

地辨修. 六通明四修義此卽總問. 修總

中	欄

有四. 得習治遣. 此下且約得習二修以

辨. 又正理云. 且應思擇. 何謂爲修. 謂習善

有爲令圓滿自在. 非染無記者. 無勝愛

果故. 非善無爲者不在相續故. 又無爲

無果故且於道至唯加行所得者.

就答中. 此卽第一約見道辨修. 將辨諸

修. 略依加行無間解脫勝進四道明其十

智. 得修習修者. 苦集滅道法類世俗皆

容四道得修習修. 以9寬通故. 10若他心智

加行道中非斷障故容得修. 非容預故無

習修. 無間道中以斷障故非11得習修. 解

脫勝進非斷障故容得修. 容預12道故容習

修. 若盡智四道之中. 相繫屬故皆容得修. 加

行無間是見性故非習修. 解脫勝進容息

心故容習修. 若無生智如盡智說. 13差別者.

解脫道中無習修無容起故. 應知略依一

切四道隨其所應各有二修. 作此判釋. 其

14中差別如下論文論曰至念住者. 釋

初兩句. 見道位中隨起八忍七智. 15皆卽彼

類於未來修. 忍自修忍. 智自修智. 然能具

修自諦下四行相念住. 得忍未得智. 得智

忍已得互不相修. 所修忍智通四行相及四

念住故. 各具修四何緣見道唯同類

16修者. 問先未曾得至俱決定故者. 答.

先未曾得此種姓故. 今時創得. 勢力未廣

故修同類不能傍修. 又諸忍智對治決定

所緣決定. 唯修同類不能傍修. 如苦忍苦

智決定對治苦下煩惱. 決定以苦17諦爲所

緣境. 如是乃至道忍道智應知亦爾. 故婆沙

下	欄

一百七云. 復次以見道所緣定對治定故.

唯修同分. 修道所緣不定對治不定. 故能

修同分不同分唯苦集滅至未能兼修

者. 釋第三第四句唯苦集滅三類智時. 能

兼修未來現觀邊俗智. 於一一諦現觀後邊.

方能兼修此世俗智. 故18立現觀邊世俗智

號. 由此名故. 見道餘位不能兼修. 以世俗

智從無始來. 數曾知苦. 斷集. 證滅三現觀

邊亦復知苦. 斷集. 證滅. 同爲一事. 又此俗

智從無始來不斷非想. 今斷非想. 俗智欣

慶起得隨喜道類智時何不修此者. 問.

道類智時亦現觀邊. 何不修此世俗智耶

俗智曾於至種姓多故者. 答. 俗智數曾於

三諦中知斷證故. 現觀邊修俗智. 曾於道

無事現觀故不名修. 道非爲一事故道類

智不修世俗. 又必無於道遍事現觀故. 謂

於三界苦集滅三. 可遍知苦. 可遍斷集.

可遍證滅. 故現觀邊能修俗智. 必無於道

可能遍修. 故現觀邊不修俗智. 雖集諦邊

未斷一切集盡. 而於當集位斷集已周.

雖滅諦邊未能證一切滅盡. 而於當滅位

證滅已周. 道則不然. 種姓多故. 異種姓道

不能修故. 於自根姓雖容得修. 百千分中

不19起一故. 苦現觀邊苦必遍知. 故不別

釋有言此是至故不能修者. 有言. 此世

俗智是見道眷屬. 彼道類智是俗道攝故不

能修理非極成不應爲證者. 論主難.

諸部大有說第十六心亦見道攝. 言非見

道理非極成不應爲證此世俗智至

經數: 一八二一

經名: 俱舍論記卷第二十六

頁數: 三九七

上	欄

無容1起故者. 釋第五句中不生. 故正理云.

此智依身定不生故. 謂隨信行隨法行身. 容

有爲依引此智起. 在見道位此無容生.

故此依身住不生法. 依不生故此必不生

問何時得非擇滅解云三現觀邊得非

擇滅. 故正理云. 謂於爾時起得自在. 餘緣

障故體不現前若爾何故說名爲修者.

經部問. 起時自在可說名修. 此旣不生何

名爲修先未曾得今方得故者. 說一切

有部答. 今方得故說名爲修旣不能起

得義何依者. 經部難. 彼世俗智旣不能起.

得義何依. 以經部宗得是假故但由得

故說名爲得者. 說一切有部答. 但2由現在

*起得得故說名爲得. 非要現起由

得故得至理不成立者. 經部復徵. 我問不起

得義何依. 應以餘義來釋. 不以3餘釋. 而

今乃言由得故4名得. 此乃以5得釋得.

如是所釋曾所未聞. 故所辨修理不成立

如古6師說修義可成者. 難訖述經部

義. 如經部古師說. 修義可成彼說云

何者. 說一切有部問由聖道7力至不樂

此義者. 經部答. 由此觀8內聖道力故. 9熏

修俗智種子增10勝. 於出觀後有勝緣諦俗

智現前緣於往日. 正在觀內由聖道力. 得

此出觀俗智起依. 依卽種子故. 名得此出觀

俗智. 此卽得因說名得果. 如得11金□因

名爲得金果或得此俗智起12依身. 故名

得13此世俗智果. 應言種子. 爲毘婆沙師

不信種子. 故言依身. 以彼種子不離身故

中	欄

或得此起俗智所依聖道因. 故名得此

14後俗15智果. 雖作是說. 毘婆沙師不樂此

義隨依何地至七地俗智者. 釋自下

地. 俗智別緣雖是有漏16能修自下. 餘有漏

法無別緣故. 多17分修18自. 又婆沙第四云.

問何故六地見道上能修下. 下不修上. 19答

上地法勝. 現在前時則能修下. 下地法劣. 現

在前時不能修上. 如劣朝勝非20勝朝劣.

此亦如是. 廣如彼釋. 又婆沙一百六十八

云. 見道依下必不修上. 以是初得道故. 無

漏依上必修下地. 以自在不繫故苦

集邊修至唯法念住者. 釋第六句可知

隨於何諦至此諦爲境者. 釋第七句. 又正

理云. 隨於何諦現觀邊修. 卽以此行相緣

此諦爲境. 謂21若苦諦現觀邊修. 卽以緣苦

四種行相若欲界繫緣欲界苦. 色界繫者緣

22上苦諦. 若於集諦現觀邊修. 卽以緣集四

種行相. 若欲界繫緣欲界集. 色界繫者緣上

集諦. 若於滅諦現觀邊修. 卽以緣滅四種

行相. 若欲界繫緣欲界滅. 色界繫者緣上滅

諦見道力得故唯加行所得者. 釋第八

句. 見道力23得故. 唯加行所得. 非是生得

24離染得智增故至爲其自性者. 出體.

於見道中以智增故立智名. 若幷眷屬.

以欲界四蘊色界五蘊爲其自性. 又正理

云. 欲界攝者是思所成. 色界攝者是修所成

非聞所成. 彼微劣故

次於修道至如次修六八者. 此卽第二約修

道辨修論曰至有頂治故者. 修道初

下	欄

念道類智時現修二智. 謂道及類. 未離欲

者未來修六. 謂法及類苦集滅道. 離欲

修七. 謂加他心. 正理云. 先已離欲入聖

道者. 何緣見25道中不修他心智. 以他

26心智遊觀位攝. 依容預道方有修義. 見

道位中爲觀諦理. 加行極速故不能修. 無

間道中義亦同此. 27今第十六道類智時. 容

預道收. 故修此智(已上論文)不修世俗. 以道

類智有頂治. 故. 雖三諦邊是有頂治. 修

俗智者別緣故修. 此無別緣故不修也

斷欲修斷至苦集滅道者. 釋第三第四

句. 斷欲修斷九無間道八解脫道. 世俗智

四諦智法智隨應現修. 斷上七地諸無間

道. 四諦智類智世俗智28滅道法智. 隨應

現修. 斷欲界加行道. 有欲勝進道有欲

言. 顯斷惑未盡. 卽前八勝進道俗智四諦

智法智類智. 隨應現修. 解脫加行勝進.

29是無間餘道. 此上未來皆修七智. 謂俗智

法智類智苦集滅道智. 現修不同故前

30別擧. 未來修同所以31合說斷有頂地

至加他心智者. 釋第五六句. 現修可知. 未

來亦七. 於前未來修中32然除世俗有頂治

故. 加他心智容預道故斷有頂地至四

諦他心者. 釋第七第八句. 斷欲修斷第九

勝進. 所以他心不現修者. 33初離欲染猶

未容預故非現修. 上地勝進是容預故. 所

以現修. 諸加行道非容預故. 亦非現修他

心智也. 非斷障故得修他心. 餘文可知. 又

正理云. 四類不能斷欲界染. 苦集二法非

經數: 一八二一

經名: 俱舍論記卷第二十六

頁數: 三九八

上	欄

上對治. 何緣起彼治. 此智未來修. 若許兼

修非對治者. 離有頂染等. 應兼修世俗.

此難非理. 唯同對治. 於未來修非所許故.

謂亦許有相屬故修. 如見道中修世俗智.

或由因力相資故修. 如斷欲時兼修四類.

斷上染位修苦集法. 若斷欲染不修類

智. 斷上不修苦集二法. 則漸次得不還果

者. 應無容起類智現前. 阿羅漢應無起

苦集法智. 先所得者皆已捨故. 先未得者非

所修故. 由約種類. 若先已得爲同類因力.

引等流智生1此智. 由先彼智引故. 於彼

智類復能爲因. 故此智生因力. 資彼雖非

同法亦未來2修

次辨離染至勝進道亦然者. 此卽第三約無

學辨修論曰至緣有頂故者. 釋初句.

無學初念. 謂斷有頂第九解脫苦類盡智.

或集類盡智. 隨應現修緣有頂故勝

進九十隨應現修者. 釋第四句. 第二念後諸

勝進道. 九智十智隨應現修. 現修與前解

脫道. 3得修數同故言亦然未來隨應

至無生智故者. 釋第二. 第三句. 解脫勝4進

未來隨應修九修十

次辨餘位至皆5如理6應思者. 此卽第四約

餘位辨修. 初頌約練根明修. 第二頌約

7雜通明修. 後頌約聖凡明修論曰

至不修他心者. 釋初句及第二句中學六. 學

位練根前五種姓諸無間道. 四法智四類智

隨應現修. 以學練根斷障根無知. 正是見

惑所引發故. 如斷見惑. 四法類智隨應現

中	欄

修. 故學練根如彼現起未來修六. 四諦法

類. 似見道中8八忍無間道. 不別標故. 或

似見道斷非想地四無間道. 彼地見惑非

俗斷故. 或似見道斷非想地. 道諦所斷一

無間故. 以學練根如得初果一無間故

雖三解異皆不修俗. 以無間道能斷障故

不修他心. 他心是通9彼正斷障故不能

修諸解脫道至謂加他心者. 此下釋第

三句. 學位練根前五種種姓. 20諸解脫道四法

智四類智隨應現修. 釋所以如前解. 未離

欲者未來修六. 謂四諦智法智類智. 已離欲

者未來修七. 謂加他心. 非斷障故修未來

他心. 斷障解脫非容預故. 他心非現修

問如見道中11三現觀邊三解脫道. 亦修世

俗. 練根解脫何故不修解云見道解脫總

有七種. 三雖修俗四不能修. 從多分似故

不修俗. 以非全似故. 12論不言似見又

解見惑解脫總有八種. 三修世俗智. 五不

能修. 從多分似故不修俗又解解脫不

修世俗智者. 如第十六13解脫道故. 以學

練根如得初果一解脫故. 雖三解異皆不

修俗有餘師言至亦修世俗者. 此師意

說. 以見道中三現觀邊解脫道修世俗智

故. 說練根解脫亦修世俗. 此非正義. 俗智

不能斷有頂見惑故諸加行道至謂

加他心者. 學位練根. 前五種姓諸加行道. 俗

四法類. 隨應現修. 俗智亦容爲加行故故

得現修. 非容預故他心非現修. 未離欲者

未來修七. 已離欲八謂加他心. 非斷障故

下	欄

得修他心諸勝進道至未來14亦八者.

學位練根前五種姓諸勝進道. 如文可知. 容

預道故. 非斷障故. 容可行修得修他心

無學練根至如治有頂故者. 重釋第一

15句及第二句中無學七. 無學練根前五種姓

九無間道. 四類智滅道二法智. 隨應現修.

以16彼無學練根所斷. 障根無知. 正是有頂

修惑所引發故. 如斷有頂修惑四類二法

隨應現修. 故今練根如彼現起. 未來修七

四諦法類盡. 無間17是見道非息心故盡智

非現修. 種類相屬故未來18修盡智. 不修世

俗. 如治有頂修道惑故不修世俗. 練根亦

爾. 能斷障19苦不修他心五前八解脫至未

來修十者. 此下釋第四句. 無學練根前五種

姓中各前八解脫. 四類. 二法隨應現修. 未

來修八. 四諦法類他心及盡. 非20通解脫

故. 他心無現修非斷障故. 他心有得修. 前

八解脫未得息心. 21猶是見故. 與非現修. 種

類相屬故得修盡智. 此釋應八. 就前五種

姓22中. 前四種姓各第九解脫. 苦集類盡隨

應現修. 如斷有頂第九解脫. 得應果時初

起盡智. 未來修九除無生智. 此釋應九. 前

五種姓中第五種姓. 第九最後解脫道. 苦集

類盡. 隨應現修. 未來修十加無生智. 此釋

應一切諸加行道至未來修九者. 重釋

應九. 無學練根前25五種姓諸加行道. 現修如

學. 俗四法類隨應現修. 加行道非容預

故. 他心非現修. 未息心故盡智非現修. 未

來修九. 謂除無生諸勝進道至未來

經數: 一八二一

經名: 俱舍論記卷第二十六

頁數: 三九九

上	欄

亦十者. 重釋應一切. 無學練根諸勝進道.

於無學位第二念已後□是勝進1道2隨其

所應盡無生智可得現修. 容預道故他心

亦得現修學位雜修至未來修七者. 此

下釋第二頌3釋雜修及通此釋雜修無間

學七. 學位雜修諸無間道通有漏無漏. 於二

無間道中初無間道. 四法. 四類隨應現修.

第二無間道. 俗智隨應現修. 未來修七. 能

斷障故不修他心諸解脫道至未來

皆八者. 釋第三句. 學位雜修諸解脫道唯無

漏故. 唯四法類隨應現修. 無漏故世俗智

世現修. 非是他心解脫道故他心非現修.

若加行道於前六上增世俗智隨應現修.

以世俗智能爲加行故. 加行非容預故他

心非現修. 諸勝進道於前七上. 又加他心

隨應現修. 勝進容預他心現修. 此上三道未

來皆修八智. 皆非斷障得修他心無

學雜修至鈍八利九者. 釋雜修無間應八九.

無學雜修諸無間道現修如學. 四法類俗.

無間見性非息心故. 盡無生智非是現修.

未來所修鈍八利九. 各除他心以斷障故

諸解脫道至與練根同者. 釋餘道應九

或一切. 無學雜修諸解脫道. 唯四法類隨

應現修. 無漏故4現不修俗. 非他心通解脫

道故非現修他心. 此解脫道是5見非息心.

故盡無生智非現修. 若加行道於6前六上

又增世俗隨應現修. 俗作加行故得現修.

非容預故他心非現修. 加行是見非息心

故. 盡無生智非是現修. 此上7二道未來所

中	欄

修鈍九利十. 諸勝進道與練根同. 鈍者九

智隨應現修. 未來亦九. 利者十智隨應現

修. 未來亦十學位修通至未來修七者.

此下明修通. 此釋修通無間學七. 學位修

通五無間道. 是事觀故現修俗智. 他心解脫

雖通無漏及三念住. 無間事觀唯是有漏. 唯

心念住. 未來修七8能斷障故不修他心

宿住神境至皆修八智者. 釋第三句. 宿

住神境二解脫道. 是事觀故現修俗智. 五加

行道皆是事觀現修俗智. 爲五無間皆是俗

智. 不可加行有勝無漏. 9爲劣加行. 故加

行道唯俗現修他心解脫通有漏無漏. 若

無漏者. 法類道他心智隨應現修. 若有漏

者. 俗他心智隨應現修一切五通諸勝進

道. 卽前法類道俗他心. 幷苦集滅隨應

現修. 五通勝進旣容起他心. 10准知五通勝

進亦容起餘四通此上三道未來皆修八

智. 除盡無生. 以未得故無學修通至

利九者. 釋修通無間應八九. 無學修通五無

間道. 現修如學唯世俗智. 未來所修鈍八. 利

九. 能斷障故不修他心解脫加行至

餘練根同者. 釋餘道應九11或一切. 解脫加

行現修如學准前可知. 未來所修鈍九. 利

十. 諸勝進道與練根同准前可知天

眼天耳至不名爲修者. 簡二不修. 於六通

中不言漏盡者. 卽是前說斷惑盡故

聖起所餘至唯修俗故者. 此下釋第三頌. 此

下12卽釋第一句及下兩句. 此明聖者起餘

有漏功德. 不別除障. 所以不約四道以明.

下	欄

臨入滅定心名微微心. 此心羸劣現未唯

俗. 不修無漏. 故婆沙一百五十五云. 若起

微微心時. 若起聞思慧等時. 於無漏根

非捨. 非得. 非滅. 非起准13彼婆沙微微

心及聞思慧等不修無漏. 餘文可知

若起所餘至同前有漏者. 明起餘無漏功德.

此亦無別除障. 所以不約四道以明問

盡無生智. 此中何故不信現修解云此

明遊觀無漏功德. 皆是14見性. 盡無生智息

心非見故此不說又解盡無生智前已說

故. 今者所明. 明起餘德. 或四法類卽攝

盡無生智. 前二解爲勝異生離染至唯

修15世俗者. 此下釋第二句及後兩句. 此後

兩句通上兩處. 異生離染現修世俗問何

故聖人離欲16染勝進容起他心. 異生勝進

不言現修解云聖17於離欲*染勝進

位中. 唯起無漏他心智. 以作四行似斷道

故. 又順斷道於道有力. 異生他心唯是有

漏. 與能斷道六行. 不同. 理事別故. 不相順

故. 不得現修或異生位離18染勝進容起

他心. 此文但言世俗智者. 據加行無間解

脫. 從多分說. 或亦應說. 而不說者略而不

論. 若斷欲界第九解脫. 及斷色界前三定

第九解脫. 得上根本他心. 前八未得. 19復不

修下. 故不別標. 及依根本四靜慮定*起

離染勝20進離染加行道. 此等未來皆修二智

謂於前俗. 又加他心. 除前所說所餘一切

加行無間解脫勝進. 未來皆唯修世俗智

修五通時至現未唯俗者. 明異生修五

經數: 一八二一

經名: 俱舍論記卷第二十六

頁數: 四○○

上	欄

通. 修五通時. 五加行道. 宿住神境二解脫

道現修俗智. 他心一解脫道. 現修俗他心.

五勝進道. 俗他心二隨應現修. 此上未來一

切皆修俗他心二. 五無間道. 現1在未來唯

修俗智. 天眼天耳二解脫道. 無記性故不

名爲修依本靜慮至現未來修者. 明異

生修餘功德. 若依根本四靜慮地修餘功

德. 四無量等皆現修俗. 未來修二謂加他

心. 唯順決擇分必不修他心. 以是見道近

眷屬故. 2除依本靜慮. 若依餘地定修餘

功德不淨觀等皆唯世俗智. 現*在未來修.

頌文窄故但說修未來. 長行文寬兼說修

現世

諸未來修至曾所得非修者. 此卽第五約地

辨修. 一問諸未來修3爲修幾地. 二問諸

所起得皆是修耶. 前七句答初問. 後一句答

第二問論曰至此地有漏者. 釋初兩句.

此明修有漏也. 諸有漏道及無漏道. 修有

漏法. 總有二類. 一依此地現起之時. 能修

未來此地有漏. 二得此地時. 能修未來此

地有漏. 故顯宗三十六云. 諸道依此地及

得此地時. 能修未來此地有漏. 謂依此地

世俗聖道現在前時. 未來唯修此地有漏. 以

有漏法繫地堅牢難修餘故. 隨依何地離

下地染. 第九解脫現在前時. 亦修未來所得

上地根本近分有漏功德. 離下地縛必得

上故(4正理七十四. 5文同顯宗)問修有漏中何故不言

爲離此地時. 修此地有漏解云用有漏

道及無漏道離染之時. 修諸有漏不異依

中	欄

此地及得此地時. 修此地有漏. 依下地道

漸離上染. 6復不能修上地有漏. 不同修

無漏故不別說問如無漏道依7此下地

離下地染. 九無間道八解脫道. 修上近分

有漏道不. 若言修者. 此文何故不說. 又與

正理七十四相違. 如彼論云. 雖下聖道斷

煩惱時. 諸上地邊有能同治. 然由有漏繫

地堅牢. 未離下時未能修彼若不修者

雖順此文. 依此修此8卽與前說賢聖9品

相違. 如彼頌10云. 聖二離八修各11二離繫

得. 長行解云. 諸有學聖用有漏道. 離下八

地修斷染時. 能具引生*二離繫得. 用無漏

道離彼亦然. 由二種道同所作故解云

無漏道離下12染時九無間道八解脫道. 不

能修上近分有漏問若作此解雖順

13論文亦符正理. 賢聖品文云何釋通解

云若以無漏道離下八地染. 亦能引生二

離繫得者14此據第九解脫道離下染盡. 方

修上地近分有漏. 若別而言. 前九無間八解

脫道離下染時. 未修上地近分有漏. 爾時

唯有15一無漏得. 故不相違又解云. 以無

漏道離下染時. 九無間道八解脫道. 亦修

上地近分有漏. 同治修故問若作此解雖

順賢聖品文. 何故此16文不說依此修上.

又正理論云何釋通解云從多分說依此

修此. 故偏說17之. 上地近分或修. 不修. 若

無漏道離下染卽修. 若餘無漏依下地起.

卽不修上近分有漏. 以不定故是故不說.

正理18論說自19是彼計. 非所20許故無勞會

下	欄

釋. 顯宗亦有兩說云. 雖下聖道斷煩惱時.

諸上地邊有能同治. 然由有漏繫地堅牢. 未

離21下時未能修彼. 有說亦修彼. 起彼斷

得故. 前解同顯宗前說. 後解同顯宗後師.

又顯宗三十二云. 由此有學離八修斷. 世出

世道隨22一現前. 各未來修世出世道. 此

總相說. 以無漏23道離上七地前八品時. 不

修上邊世俗道故. 唯有24無漏一離繫得.

離第九品方可25具二. 或應許得離26繫道

而修. 或應斷染時許依下修上. 顯宗三解.

前解同顯宗前師. 後解同顯宗後二說問

俱27舍爲同何說解云或同前解. 或同後

解. 28皆無妨矣問依此地起無漏29皆修

此地有漏法耶解云亦有30不修者如婆

沙百六十三. 解初定淨無漏四句中. 有修

31無漏初靜慮非淨中云. 聖者依初靜32慮

離初靜慮乃至無所有處染. 九無間九解脫

道時. 及離非33非想處染. 九無間道八解脫

道時. 婆沙旣言. 依初定離初定染. 不修初

定淨. 明知有無漏依此地不修此地有漏.

又准此文. 依初定起無漏解脫道等. 不修

當地有漏他心智. 前言修者. 據無漏他心

智說聖爲離此地至通二四道者. 釋第

三34第四句. 此明修無漏也. 修無漏中總

有三類. 一爲離此地35時. 能修此地及下無

漏. 36望離染地言修此地. 不望依地. 若望

依地亦名修上. 二得此地時. 能修此地及

下無漏. 三依此地37中諸道現38起. 能修此

地及下無漏. 故顯宗三十六云. 聖爲離此